Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, Autonomia Erkidegoen Finantzaketari buruzko abenduaren 22ko 8/1980 Lege Organikoaren 6.2 artikulua aplikatuta jasotako konpentsazioei buruzkoa. Galdera 2020ko azaroaren 11ko 123. Nafarroako Parlamentuko Aldizkari Ofizialean argitaratu zen.

Iruñean, 2020ko abenduaren 2an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera bat egin du
—6598 sarrera-zenbakiarekin erregistratu zen, 2020ko azaroaren 9koa (10-20/PES-00293)—. Horren bidez jakin nahi du zein diren Nafarroako Foru Komunitateak azken 10 urteotan jasotako zenbatekoak autonomia-erkidegoendako konpentsazio gisa, Autonomia Erkidegoen Finantzaketari buruzko abenduaren 22ko 8/1980 Lege Organikoaren 6.2 artikuluan xedatutakoa aplikatuz. Hona hemen Nafarroako Gobernuko Ekonomia eta Ogasuneko kontseilariak horri buruz informatu beharrekoa.

Autonomia Erkidegoen Finantziazioari buruzko Lege Organikoaren (AEFLO) 6.2 artikuluak honako hau jasotzen du:

Bi. Autonomia-erkidegoek ezartzen dituzten tributuak ezin izanen dira izan Estatuak zergapetutako zergapeko egitateen gainekoak. Estatuak, jatorrizko tributu-ahala egikaritzean, autonomia-erkidegoek kargatutako zergapeko egitateen gaineko zergak ezartzen dituenean, eta egitate horiek diru-sarrerak murriztea badakarte, konpentsazio- edo koordinazio-neurri egokiak bideratuko ditu autonomia-erkidegoen alde.

Bestalde, AEFLOren bigarren xedapen gehigarriak honako hau gogorarazten du:

Konstituzioaren lehenengo xedapen gehigarrian ezarritakoaren babesean, Nafarroako finantza- eta zerga-jarduera, bere foru-araubidearen arabera, Hitzarmen Ekonomikoaren sistema tradizionalaren bidez arautuko da, eta, bereziki, Nafarroako Foru Eraentza berrezarri eta babesteari buruzko abuztuaren 10eko 13/1982 Lege Organikoan aurreikusitakoaren arabera.

Bertan zehaztuko dira Nafarroak Estatuko karga orokorretarako eman beharreko ekarpenak, hala nola bere zerga-araubidea Estatuaren araubide orokorrarekin harmonizatzeko irizpideak ere.

Adierazitako konpentsazioa araubide erkideko autonomia-erkidegoen finantzaketa-mekanismoen barruan dago, eta, beraz, Nafarroak ez du kontzeptu horrengatik inolako zenbatekorik jaso.

Estatuak beste zerga bat onesten badu, Hitzarmen Ekonomikoaren arabera, Koordinazio Batzordea, edo hark eskuordetutako azpibatzordea, biltzeko deialdia eginen da, hitzarmena Estatuak proiektatutako zerga-figura berrira egokitzen den ebaluatu eta, hala badagokio, azter dezan.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko abenduaren 2an

Ekonomia eta Ogasuneko kontseilaria: Elma Saiz Delgado